פיטר בנצ'לי

פיטר ברדפורד בנצ'לי (באנגלית: Peter Bradford Benchley;
8 במאי 1940 – 11 בפברואר 2006) היה סופר אמריקאי, כותב הנאומים של נשיא ארצות הברית לינדון ג'ונסון. ספרו רב המכר, "מלתעות" ("Jaws"), יצא לאור ב-1974, והעיבוד הקולנועי לספר, "מלתעות", זכה גם הוא להצלחה.

ביוגרפיה
בנצ'לי נולד בניו יורק שבארצות הברית למשפחה של סופרים. סבו היה העיתונאי ושחקן הקולנוע רוברט בנצ'לי, אביו היה הסופר נת'ניאל בנצ'לי וגם אחיו הצעיר נאט בנצ'לי הוא סופר ידוע בזכות עצמו.

בנצ'לי ידוע בכתיבת ספרות אימה או מתח שבמרכזם מפלצת מרכזית. רבים מהספרים מכילים כריש בתור נבל תוקפני אוכל אדם.

בין הספרים שכתב: "Beast", "The Island" ו-"The Deep". לעברית תורגמו רק ארבעה מספריו: מלתעות, "התהום" (עובד לסרט קולנוע תחת אותו שם), "האי הנעלם" ו"הנערה מים קורטז" - כולם בהוצאת ספרי ארז.

בנוסף לכתיבה היה גם תסריטאי, בין השאר לסרט המצליח מלתעות. הוא אף הופיע בסרט בהופעת קמע בתור עיתונאי על החוף.

קישורים חיצוניים
 

 
 
 

ערכים שבהם תבנית בריטניקה אינה מתאימה
ניו יורק: אישים
סופרים אמריקאים
מלתעות
אמריקאים שנולדו ב-1940
אמריקאים שנפטרו ב-2006